Natten til fredag væltede en ung mand på en ATV'er og blev slået bevidstløs.

En tur på en firehjulet crosser i nat klokken 02.25 på Skovhusvej lidt udenfor Sinddal kostede en ung mand en tur på hospitalet. Den 17-årige mistede nemlig kontrollen over ATV'eren og røg af maskinen. Det fortæller Per Jørgensen, vagtchef hos Nordjyllands Politi. - Det skete i et drikkelag med nogle unge mennesker, hvor en 17 årig hopper op på 700cc atv’er og kører en tur på den – muligvis i beruset tilstand. Her mister han så herredømmet over ATV’eren i en venstresvingskurve og ryger af maskinen, forklarer Per Jørgensen. Og styrtet et tilsyneladende så voldsomt, at den 17-åriges kammerater ringer efter en ambulance. - Han har ingen hjelm på, og han er kortvarigt bevidstløs, og derfor vælger hans kammerater at rekvirere en ambulance, som han hentes af, siger vagtchefen- Den 17-årige skulle ikke være kommet alvorligt til skade, men grundet mistanke om spirituspåvirkning blev der foretaget en blodprøve af den unge mand.